Pärnu Spordiliidu 17.10.2019. aastaruande- ja valimiskoosoleku protokoll.

Pärnu Rannastaadionil, kell 18.00 – 20.00.

Kohal oli 42 liikmesklubist 22 esindajat, mis on üle 50% liikmetest.

Külalisena: Maarja Tammai, Pärnu LV sporditöö peaspetsialist.

Lisatud on koosolekul osalejate registreerimisleht.

PÄEVAKORD:

1. Pärnu Spordiliidu juhatuse aastaaruanne – juhatuse esimees Enn Hallik
2. Pärnu Spordiliidu aasta 2018 finantsaruanne – SL asjaajaja Leili Kukk
3. Pärnu linna sporditöö peaspetsialist- Maarja Tammai selgitused ja õpetused:

* Sporditegevustoetused SPOKU-s tuletame meelde ja kordame üle
* Sporditegevustoetuste aruanded SPOKU-s vaatame üle, kuidas neid sisestada.
* Spordiprojektide toetused SPOKU-s, 01.november on 2020 I poolaasta spordiprojektide esitamise tähtaeg, alates 07.oktoober on taotluste esitamine iseteeninduses (SPOKU). Vaatame ühiselt üle, kuidas seda teha.

1. Küsimused ja sõnavõtud.
2. Pärnu Spordiliidu juhatuse valimine.

1.Pärnu Spordiliidu aruanne, lisal Enn Halliku sõnavõtt.

2. Leili Kukk tutvustas 2018.a. finantsaruannet. (asjahuvilised saavad aruandega tutvuda spordiliidu kontoris.)

3. Väga põhjaliku ja tutvustava selgituse SPOKUs andmete sisestamiseks, andis Pärnu linna sporditöö peaspetsialist Maarja Tammai.

4. Küsimusi esitati Raeküla suusaraja kohta. On käivitatud 4 aastane projekt, mis käsitleb 3 km. pikkuse kunstlume kattega suusarada.

Maarja Tammai rääkis alustatud projekti teostamise raskustest. Ta lisas, et sellel aastal ostetakse 2 lumekahurit. Selleks, et Reiu jõest vett ammutada, tuleb ehitada kraav. Tööd on alles planeerimise tasemel. Valmiv kunstlumi puistatakse hunnikusse, mis tuleb autodega laiali kanda. Valmiv kunstlume rada hakkab kuuluma Spordikooli haldusesse.

6.Pärnu Spordiliidu valimine:

Uusi juhatuse liikmeid ei esitatud. Praegune juhatus oli nõus jätkama. Koosoleku otsus oli, et jätkab praegune 9 liikmeline juhatus, samas koosseisus.

Vastu ega erapooletuid ei olnud.

Sellega loeti päevakord ammendunuks ja koosolek lõppenuks.

Koosoleku juhataja: protokollija:

Enn Hallik Leili Kukk